Ӏашураъ
Ӏа̄шура̄ъ (Ӏаьр. عَاشُورَاءُ‎‎) — иза исламан рузманан мухьаррам беттан уьтталгӀа де ду. Бусалбанаша «Ӏашураъ де» (Ӏаьр. يَوْمُ عَاشُورَاءَ‎‎) олу цунах. Иза Дала Муса пайхамар ﷺ ПирӀунах кӀелхьарваьккхина де ду, иштта иза нисло Карбалаан тӀамехь Мухьаммад пайхамаран ﷺ йоьӀан кӀант Хьусайн ибн Ӏалий вийначу денца. Цундела шийӀаша иза тезетан а, гӀайгӀанан а де лору. Кхин а дуккха а историн хиламаш хилла Ӏашураъ дийнахь. Ӏашураъ де официалан дезде лоруш ду цхьайолчу пачхьалкхашкахь: Иранехь а, Пакистанехь а, Ливанехь а, Бахьрайнехь а, ХӀиндойчохь а, Ӏиракъехь а, Алжазаирехь а. Ӏашураъ дийнахь марха кхабар суннат лоруш ду суннатхошна гергахь, ткъа цуьнан марха кхабар хьалха дӀадаханчу шеран къиношна гечдаран бахьана хуьлу.